CELEX: 32010R0741
Language: sl
Date: 2010-08-17 00:00:00
Title: Uredba Komisije (EU) št. 741/2010 z dne 17. avgusta 2010 o spremembi Uredb (ES) št. 1490/2002 in (ES) št. 2229/2004 v zvezi z datumom, do katerega registracije še lahko veljajo, v primerih, ko je prijavitelj vložil zahtevek v skladu s pospešenim postopkom iz Uredbe (ES) št. 33/2008  Besedilo velja za EGP

18.8.2010   
            
            
               SL
            
            
               Uradni list Evropske unije
            
            
               L 217/2
            
         UREDBA KOMISIJE (EU) št. 741/2010
   z dne 17. avgusta 2010
   o spremembi Uredb (ES) št. 1490/2002 in (ES) št. 2229/2004 v zvezi z datumom, do katerega registracije še lahko veljajo, v primerih, ko je prijavitelj vložil zahtevek v skladu s pospešenim postopkom iz Uredbe (ES) št. 33/2008
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti drugega pododstavka člena 8(2) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 1490/2002 z dne 14. avgusta 2002 o nadaljnjih podrobnih pravilih za izvajanje tretje faze delovnega programa iz člena 8(2) Direktive Sveta 91/414/EGS in o spremembi Uredbe (ES) št. 451/2000 (2) in Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (3) določata podrobna pravila za izvajanje tretje in četrte faze delovnega programa iz člena 8(2) Direktive 91/414/EGS.
            
         
               (2)
            
            
               V primeru, da prijavitelj umakne podporo vključitvi aktivne snovi v Prilogo I k Direktivi 91/414/EGS v skladu s členom 11e Uredbe (ES) št. 1490/2002 ali členom 24e Uredbe (ES) št. 2229/2004, je treba registracije preklicati najpozneje do 31. decembra 2010.
            
         
               (3)
            
            
               Za večino zadevnih snovi so bili vloženi zahtevki v skladu s pospešenim postopkom iz členov 14 do 19 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (4).
            
         
               (4)
            
            
               Za zaključek pregleda navedenih snovi je treba podaljšati obdobje, v katerem lahko države članice prekličejo registracije v zvezi z navedenimi snovmi.
            
         
               (5)
            
            
               Uredbi (ES) št. 1490/2002 in (ES) št. 2229/2004 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 1490/2002
   V členu 12(3) Uredbe (ES) št. 1490/2002 se doda naslednji stavek:
   
      „Vendar pa registracije zahtevkov, vloženih v skladu s pospešenim postopkom iz členov 14 do 19 Uredbe Komisije (ES) št. 33/2008 (5), države članice prekličejo najpozneje do 31. decembra 2011.
   
   Člen 2
   Sprememba Uredbe (ES) št. 2229/2004
   V členu 25(3) Uredbe (ES) št. 2229/2004 se doda naslednji stavek:
   
      „Vendar pa registracije zahtevkov, vloženih v skladu s pospešenim postopkom iz členov 14 do 19 Uredbe Komisije (ES) št. 33/2008 (6), države članice prekličejo najpozneje do 31. decembra 2011.
   
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. avgusta 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 224, 21.8.2002, str. 23.
   
      (3)  UL L 379, 24.12.2004, str. 13.
   
      (4)  UL L 15, 18.1.2008, str. 5.
   
      (5)  UL L 15, 18.1.2008, str. 5.“
   
      (6)  UL L 15, 18.1.2008, str. 5.“